[ca] L'influx europeu que empeny cap a una administració electrònica sòlida i els canvis normatius que s'han esdevingut a nivell estatal i nacional, han propiciat que les corporacions locals adoptessin mesures organitzatives i procedimentals per a la seva transformació electrònica amb el propòsit essencial de salvaguardar la qualitat de vida per a la població afavorida per la tecnologia. Hem partit de la configuració jurídica del model català propi d'administració electrònica bastit sobre la base d'un sistema local amb una planta territorial genuïna i complexa i, precisament, en aquest model l'impacte i els beneficis que suposen l'aposta per l'administració electrònica a nivell de país són crucials per als interessos locals i per atendre els problemes reals del municipalisme. En la susdita configuració destacarem el paper afavoridor del Consorci Administració Oberta de Catalunya com a node estratègic i instrumental de l'administració en xarxa. L'aposta pels serveis públics digitals fàcils d'usar, personalitzats, accessibles, transfronterers i interoperables per defecte, fiables, transparents i segurs i també l'aposta per l'automatització de procediments, per la intel·ligència artificial, pel teletreball en el sector públic, etc., evidencien que estem davant una nova estratègia del sector públic i davant d'un esgotament del model previ d'administració analògica. Aquest canvi de paradigma suposa comptar amb la figura secular del secretari municipal -contràriament al que es podria pensar-, que pel seu pòsit històric però també per la seva posició tècnica i jurídica privilegiada, el fan avalador d'aquests nous reptes normatius i tecnològics. Per aquest motiu, la present tesi doctoral malda per analitzar l'origen, la definició competencial, l'evolució i la configuració actual i futura de l'administració electrònica o digital dels ens locals a Catalunya i la interrelació del secretari municipal amb l'esmentada administració electrònica o digital.

[en] The European influx leading towards a robust electronic administration and the regulatory changes that have occurred at both state and national level have prompted local corporations to adopt organizational measures and procedures for their electronic transformation, with the essential purpose of safeguarding the quality of life for the population benefiting from technology. We have started from the legal configuration of the Catalan model of electronic administration, built on the basis of a local system with a genuine and complex territorial structure. Precisely in this model, the impact and benefits of investing in electronic administration at a national level are crucial for local interests and for addressing the real problems of municipalism. In the aforementioned setting, we will highlight the favorable role of the Open Administration Consortium of Catalonia as a strategic and instrumental node of the network administration. The commitment to user-friendly, personalized, accessible, cross-border, and interoperable digital public services, as well as the mechanization of procedures, the use of artificial intelligence, teleworking in the public sector, etc., prove that we are facing a new strategy in the public sector and the exhaustion of the previous analog administration model. This paradigm shift involves relying on the secular figure of the municipal secretary, contrary to what one might think, who, due to their historical position as well as their privileged technical and legal position, become endorsers of these new normative and technological challenges. For this reason, this doctoral thesis aims to analyze the origin, the definition of competencies, the evolution, and the current and future configuration of electronic or digital administration in local entities in Catalonia, as well as the interrelation between the municipal secretary and the above mentioned electronic or digital administration.